แนวทางเริ่มต้น

*English Page: Beginner's Guide*
ในหน้านี้จะมีเรื่องราวโดยรวมของเกม 9ศาสตรา เพื่อให้ผู้เล่นสามารถเข้าใจภาพรวมของเกมได้

## เกี่ยวกับ 9 ศาสตรา Mobile

เกม 9 ศาสตราเป็นเกมแนวแอคชั่นแบบด้านข้าง แต่ละด่านจะวิ่งฝ่าศัตรูและสิ่งกีดขวางต่างๆ ซึ่งเราสามารถโจมตีหรือกระโดดหลบก็ได้ การจบด่านสามารถจบได้เมื่อตัวละครของเราตายหรือเราฆ่าบอสได้ ซึ่งหลักๆในเกมนี้จะมีของ 2 ส่วนที่ส่งผลในแต่ละด่าน

### ตัวละคร

*ดูเพิ่มเติม: Character-TH*
ตัวละครในเกมนี้จะเป็นเหล่าตัวละครหลักในภาพยนตร์ 9 ศาสตราที่ให้เราสามารถเลือกใช้ได้ ซึ่งมีความสมดุลพอสมควรทำให้เราสามารถเลือกตัวที่เราชอบจากสไตล์การเล่นของแต่ละตัวได้

### อุปกรณ์

*ดูเพิ่มเติม: ไอเท็ม*
เกมนี้จะมีอุปกรณ์มากมายที่เพิ่มค่าสถานะแตกต่างกัน เราจะต้องเลือกใส่อุปกรณ์ให้เหมาะสมกับเป้าหมายของเราในการเล่นแต่ละด่าน โดยอุปกรณ์พวกนี้สามารถอัพเกรดและพัฒนาเพื่อเพิ่มความสามารถขั้นสูงได้ โดยจะมีระดับตั้งแต่ คอมมอน ไปจนถึง ยูนิค

ในตัวเกมจะมีระบบหน่วยเงินแยกกันทั้งหมด 2 หน่วยได้แก่

### ทอง

ทองเป็นหน่วยเงินที่สามารถหาได้จากเกมโดยตรง โดยทองเหล่านี้สามารถนำไปใช้ในการอัพเกรดอุปกรณ์ต่างๆได้

### เพชร

เพชรเป็นหน่วยเงินพิเศษที่สามารถหาได้จากหลายๆช่องทางที่ไม่ใช่การเล่นในแต่ละด่าน หลักๆคือเมื่อเราทำการรับไอเท็มรายวันเป็นเวลา 1 เดือนจะได้รับเพชรประมาณ 2400 เพชร

ส่วนถัดไปเราก็จะมาพูดถึงสเต็บการเล่นเกมนี้ตั้งแต่เริ่มไปจนถึงสามารถลุยเกมนี้ได้ยาวๆ

## ขั้นเริ่มต้น

เมื่อเราเริ่มเกมมาเราจะได้ตัวละคร 2 ตัวมาฟรีๆนั่นคือ อ๊อด และ อสูรสีชาด ซึ่งเราสามารถเลือกเล่นตัวหนึ่งเป็นตัวหลักและอีกตัวเป็นตัวเสริมได้ โดยเลือกสไตล์ที่ชอบ ถ้าชอบทำคอมโบก็เล่น อ๊อด ชอบตีแรงก็เล่น อสูรสีชาดเป็นตัวหลัก

แต่ถ้ามีตัวละครที่ชอบตัวอื่นๆสามารถเติมเพชรแล้วซื้อในร้านค้าได้ราคา 2500 เพชร  (ซึ่งตัวละครที่แนะนำให้ซื้อคือ เทหะยักษา เพราะเป็นตัวที่มีค่าพลังตอนเลเวลเต็มสูงที่สุด หรือ เสี่ยวหลาน เพราะเป็นตัวเดียวในเกมที่โจมตีไกลมาก เพราะสำหรับการฟาร์มและผ่านด่าน)

จากนั้นเข้าไปเล่นด่าน 1-1 โดยการซื้อบูสเตอร์ทั้ง 5 ชนิดด้วย (หลักๆเน้นซื้อ ATK / SPD / HP) เพื่อช่วยในการผ่านด่าน พยายามผ่านไปเรื่อยๆจนปลดล๊อคด่าน 2 (ช่วงนี้ได้ไอเท็มอะไรมาพยายามใส่ให้ตัวละครไปก่อน เน้นที่ Attack / Speed / HP ที่ตัวหลัก ส่วนตัวเสริมเน้น Skill’s Cooldown)

สักพักเราจะเริ่มติดที่เล่นไม่ผ่านช่วงด่าน 2 ด่านใดด่านหนึ่ง (ขึ้นอยู่กับไอเท็มที่ดรอบมา แต่ถ้ามีตัวละครที่ซื้อมาอาจจะไปได้ไกลกว่านิดหน่อย)

## ขั้นกลางเกม

ในช่วงแรกเมื่อเราเริ่มมีด่านที่ติดอยู่ให้เราพยายามเน้นใส่ของเพิ่ม Attack หรือ HP กับตัวละครหลัก และ Skill’s Cooldown ให้ตัวละครเสริมเพื่อเร่งการเสริมสกิลจากตัวละครเสริมและเราสามารถปล่อย Auto ทิ้งไว้โดยไม่ต้องเล่นได้ เลือกด่านที่เราสามารถเก็บเกรด A-S ได้ เพื่อเพิ่มอัตราการดรอบของ โดยเฉพาะถ้าได้แร่มาให้ทำการอัพเกรด อาวุธหลัก ของตัวละครหลักก่อน เพื่อช่วยการผ่านด่านได้ง่ายขึ้น แล้วเราก็จะทำแบบนี้วนไปเรื่อยๆจนมีของระดับหนึ่งก็ไปลองลุยด่านที่ติด ทำแบบนี้วนไปเรื่อยๆ

## ขั้นสุดท้าย

เมื่อเราฟาร์มของจนสามารถเล่นได้จนจบและเปิด Endless Mode ได้แล้ว หลังจากนี้เราก็จะมาตั้งเป้าที่การไต่ Leaderboard เพื่อโชว์ความเก่งของเรา โดยของที่ใช้ใน Endless Mode หลักๆจะเน้นการสร้างคอมโบ (ซึ่งในช่วงนี้ถ้าใช้ตัวหลักเป็น อ๊อด วาตะ หรือ พรานทมิฬ จะดีมากเพราะเป็นตัวสร้างคอมโบที่เร็ว) ส่วนของสวมใส่พยายามหาไอเท็มระดับ Unique ทั้ง 2 ชิ้นมาใส่ให้ตัวละครหลัก นอกนั้นที่เหลือเน้นหาของเสริม Attack / Speed / ScoreBonus มาใส่ เพื่อเร่งการฆ่าและการทำแต้ม เน้นการเล่นที่ด่าน 5 เพื่อเพิ่มการได้ไอเท็มระดับสูง

โดยรวมตอนนี้จะมีเพียงเท่านี้ รอทีมงานอัพเดทตัวเกมเพิ่มเติมต่อไป